เรื่องร้องเรียน (ร้องเรียน,ความปลอดภัย) วันที่ 2023-05-03 03:00:49 — แขวงบางระมาด เขตตลิ่งชัน กรุงเทพมหานคร
ขอแจ้งเรื่องร้องทุกข์ การก่อสร้าง บ้านหลังใหม่ ที่หมู่บ้านภาณุ แขวงบางระมาดเขตตลิ่งชัน บ้านอยู่ในซอย 37/8 มีการก่อสร้างผิดแบบเป็นการก่อสร้าง 3 ชั้นที่ติดรั้ว น้อยกว่า 3 เมตร แต่ทางเจ้าของบ้าน แจ้งว่าผ่านการรับรองโดยสำนักงานเขตตลิ่งชันเรียบร้อยแล้วไม่ได้ทำผิดกฎหมายแต่อย่างใดแต่ถ้าเข้ามาดู จะเห็นว่าการก่อสร้าง ติดรั้วมากซึ่งทำให้เกิด ผลกระทบกับเพื่อนบ้านที่อยู่ข้างเคียงถึง 3 หลัง การก่อสร้างชิดรั้วเช่นนี้เคยเตือนไปแล้วแต่เจ้าของบ้านเป็นผู้มีอิทธิพลมีฐานะร่ำรวยมาก และมีบ้านจำนวนหลายหลังในหมู่บ้านนี้ เป็นผู้สนิทกับทางนิติไม่สามารถดำเนินการอะไรได้เลย แจ้งนิติไปหลายครั้งก็ยังได้รับการเพิกเฉยตอบกลับมาว่าเจ้าของบ้านทำถูกต้องทุกอย่าง และมีการข่มขู่ว่าถ้าไม่เงียบอาจจะเกิดอันตรายได้

ทั้งนี้ได้เคยแจ้งเข้าไปที่สำนักงานเขตตลิ่งชันประมาณ 3 เดือนก่อนโดยติดต่อไปที่ฝ่ายโยธาว่าให้เข้ามาตรวจสอบดูว่าแบบบ้านที่เขาทำถูกต้องหรือผ่านมาได้ยังไงทางสำนักงานเขตโยธาก็บอกว่าคุณเงียบดีกว่าเพราะถ้ามีการร้องเรียนเจ้าของบ้านก็ต้องรู้ว่าคุณคือผู้ร้องเรียน เพราะบ้านติดกันไม่มีบ้านหลังไหนมาร้องเรียนอย่างแน่นอนคุณอาจจะไม่ปลอดภัยเพราะจะต้องอยู่ด้วยกันอีกนาน